Document ID: 32011D0727

РЕШЕНИЕ ЗА ИЗПЪЛНЕНИЕ НА КОМИСИЯТА
от 7 ноември 2011 година
за определяне на финансовото участие на Съюза в разходите, направени в контекста на спешните мерки, предприети за борба с инфлуенцата по птиците в Дания през 2010 г.
(нотифицирано под номер C(2011) 7850)
(само текстът на датски език е автентичен)
(2011/727/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Решение 2009/470/ЕО на Съвета от 25 май 2009 г. относно разходите във ветеринарната област (1), и по-специално член 4 от него,
като има предвид, че:
(1)
В съответствие с член 75 от Финансовия регламент и член 90, параграф 1 от Правилата за прилагане поемането на разходи от бюджета на Съюза се предхожда от решение за финансиране, в което се установяват основните елементи на предполагащото разход действие и което е прието от институцията или от органите, на които институцията е делегирала правомощия.
(2)
С Решение 2009/470/ЕО се определят процедурите, уреждащи финансовото участие на Съюза при изпълнението на конкретни ветеринарни мерки, включително спешни мерки. С цел да помогне за възможно най-бързото ликвидиране на инфлуенцата по птиците, Съюзът трябва да осигури финансово участие по отношение на направените от държавите-членки допустими разходи. Правилата относно процента, който трябва да се приложи спрямо направените от държавите-членки разходи, са установени в член 4, параграф 3, първо и второ тире от посоченото решение.
(3)
В член 3 от Регламент (ЕО) № 349/2005 на Комисията от 28 февруари 2005 г. за определяне на правила относно финансирането от Общността на спешни мерки и на кампанията за борба с някои болести по животните съгласно Решение 90/424/ЕИО на Съвета (2) са установени правилата относно разходите, допустими за финансова помощ от Съюза.
(4)
С Решение за изпълнение 2011/204/ЕС на Комисията от 31 март 2011 г. относно финансовото участие на Съюза за спешните мерки за борба с инфлуенцата по птиците в Дания и Нидерландия през 2010 г. (3) на Дания бе предоставено финансово участие на Съюза за спешни мерки за борба с инфлуенцата по птиците през 2010 г.
(5)
На 26 май 2011 г. Дания подаде официално искане за възстановяване на разходите, както е предвидено в член 7, параграфи 1 и 2 от Регламент (ЕО) № 349/2005.
(6)
Изплащането на финансовото участие на Съюза следва да бъде обвързано с действителното изпълнение на планираните дейности и предоставянето от страна на компетентните органи на цялата необходима информация в рамките на установените срокове. Наблюденията, методът на изчисление на допустимите разходи и окончателните заключения на Комисията бяха съобщени на Дания в писмо, изпратено по електронна поща на 14 юни 2011 г. Съгласие от страна на Дания бе получено по електронна поща на 14 юни 2011 г.
(7)
Властите в Дания са изпълнили изцяло техническите и административните си задължения, както е предвидено в член 3, параграф 4 от Решение 2009/470/ЕО и член 7 от Регламент (ЕО) № 349/2005.
(8)
С оглед на изложените по-горе съображения понастоящем следва да бъде определен общият размер на финансовото участие на Съюза в допустимите разходи, свързани с ликвидирането на инфлуенцата по птиците в Дания през 2010 г.
(9)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Финансовото участие от страна на Съюза в разходите, свързани с ликвидирането на инфлуенцата по птиците в Дания през 2010 г., се определя на 183 858,72 EUR.
Член 2
Адресат на настоящото решение, което по смисъла на член 75 от Финансовия регламент има силата на решение за финансиране, е Кралство Дания.
Съставено в Брюксел на 7 ноември 2011 година.

Labels: 18
5
6